《雪霁观梅》
宋代·杨则之

荒园晚景敛寒烟，数朵清新破雪边。幽艳有谁能画得，冷香无雪赖诗传。

看来最畏前村笛，折去难逢野渡船。向晚十分终更好，静兼江月淡娟娟。

作者简介：杨则之，字彝老，昆山（今属江苏）人（《至正昆山郡志》卷四）。曾学诗于西湖释清顺，学禅于大觉释怀琏。有《禅外集》，已佚。事见《中吴纪闻》卷六。今录诗五首。